După o secvență pre-generic care înfățișează un raid nereușit al unui comando britanic pentru a-l asasina pe Rommel, povestea începe cu campania nord-africană din 1942 în timp ce britanicii, sub generalul Bernard Montgomery, se pregătesc să contraatace și să-i învingă pe nemți la El Alamein. Situația se agravează atunci când Rommel primește ordin de la Adolf Hitler (Luther Adler) să stea pe poziții până la ultimul și să nu se retragă. Rommel consideră ordinul nechibzuit și o risipă; în consecință, el devine din ce în ce mai deziluzionat de Hitler după ce cererile sale de evacuare a armatei sale sunt refuzate.